Նա, ով թեկուզ ընդհանուր գծերով ծանոթ է հայոց պատմությանը, հաճախ է իրեն հարց տալիս` այս ժողովուրդը, որին այսքան ծանր, ողբերգական ճակատագիր է բաժին ընկել, ինչպե՞ս է կարողացել պահպանել իր գոյությունը, իր լեզուն, իր մշակույթը և ազգային նկարագիրը։ Գալշոյանը, առանց փիլիսոփայական մի հատիկ իսկ դատողության, առաջարկել է այս հարցի պատասխանի շատ համոզիչ մի տարբերակ, նա միս ու արյուն է տվել իր տարբերակին և անունը դրել Ձորի Միրո։